สวัสดีครับ ปวดกล้ามเนี้อจะลุกจะเดินลำบากมากครับ ทั้งที่ไม่ได้ออกกำลังกายหนัก
สวัสดีค่ะ การปวดกล้ามเนื้อ อาจเกิดจาก1. การใช้งานกล้ามเนื้อมากเกินไป เช่น การไปยกของหนัก ลากของหนัก หรือเคลื่อนไหวในท่าเดิมซ้ำๆ หรือจากการออกกำลังกายมากเกินไป2. การได้รับบาดเจ็บ เช่น โดนกระแทก3. ผลข้างเคียงจากการใช้ยาบางชนิด เช่น ยาลดความดันโลหิต ยาลดไขมันในกลุ่มสแตติน เป็นต้น4. เป็นอาการร่วมของโรคอื่นๆ เช่น- โรคติดเชื้อต่างๆ ที่ทำให้เกิดไข้ ซึ่งมักจะมีอาการปวดเมื่อตัว ปวดกล้ามเนื้อตามมาได้ หรือหากเป็นบางโรค เช่น โรคฉี่หนู อาจทำให้มีอาการปวดกล้ามเนื้อรุนแรงมากได้ โดยเฉพาะที่น่องหรือโคนขา- ติดเชื้อพยาธิในกล้ามเนื้อ- โรคแพ้ภูมิตนเองชนิดต่างๆ เช่น โรคเอสแอลอี โรคผิวหนังและกล้ามเนื้ออักเสบ (dermatomyositis) โรคกล้ามเนื้ออักเสบ (polymyositis) เป็นต้น- โรคในกลุ่มกล้ามเนื้อและข้ออักเสบ เช่น fibromyalgia โรคกล้ามเนื้อลายสลาย (rhabdomyolysis) โรคข้ออักเสบรูมาตอยด์ (rheumatoid Arthritis) เป็นต้นหากอาการปวดเป็นไม่มาก และไม่ได้มีอาการอื่นๆ ร่วม อาจสังเกตอาการไปก่อน และควรงดการเล่นกีฬาหรืออกกำลังกายทุกชนิด งดทำงานหนัก ใ้การประคบอุ่นบ่อยๆ และอาจทานยาแก้ปวดกลุ่มที่ไม่ใช่สเตียรอยด์ (NSAIDs) เช่น ไดโคลฟีแนค (diclofenac), ไพรอกซิแคม (piroxicam), เซเลโคซิบ (celecoxib) เป็นต้น หากอาการยังไม่ทุเลา หรือมีอาการอื่นๆ ร่วม ก็ควรพบแพทย์เฉพาะทางด้านศัลยกรรมกระดูกแและข้อค่ะ